en en en en en id en en fr ms ca id en en en id en en fr ms ca en en en en id id id id ms id id ms id id id id id id id id id id ms id ms id id en ms ms id id en en de en en nl en en en ms id en id en id en ms fr en id id en zh en en id en en en nl id en en en en fa en en en en en en es en en ms en fr en en en en en id en en
Khalifah Model School (Secondary) Bukan Sekolah Finland – Saifulislam.Com
Thursday , September 1 2022
Khalifah Model School – Secondary (KMSS) tidak menggunakan sistem pendidikan Finland. Malah banyak perkara di KMSS yang berlawanan dengan sistem pendidikan Finland. Saya, seorang kakitangan KMSS, belajar di Finland pada masa ini, bukan untuk meng’Finland’kan KMSS.
KMSS menggunakan kurikulum IGCSE (British). Ia berlainan dengan sekolah di Finland.
KMSS tidak mensyaratkan kelayakan minimum menjadi guru adalah ijazah sarjana (master). Tidak seperti Finland.
KMSS adalah sebuah sekolah berasrama, namun kini memberi pilihan jika ada pelajar yang mahu berulang rumah. Ia berlainan dengan sekolah Finland.
KMSS ada program hafazan al-Quran, subjek-subjek pengajian Islam dan metode Khalifah. Ia tiada di Finland.
KMSS menekankan kepentingan meletakkan pendidikan di dalam kerangka pandangan alam yang spesifik berasaskan pandangan alam Islam dan ia menjadikan tauhidisasi subjek sekular dengan subjek agama di peringkat epistemologi sebagai agenda utama. Ia mengatasi kurikulum Finland dan pergi lebih jauh berbanding kemasukan ‘faith’ di dalam Theory of Knowledge program  International Baccalaureate® (IB).
KMSS masih beroperasi di bangunan kedai. Sesuatu yang tidak mungkin berlaku di Finland.
KMSS mengenakan yuran kepada ibu bapa / penjaga pelajar. Ia berlainan dengan sekolah di Finland.
Jika ingin dicari persamaan, buat masa ini persamaannya amat sedikit tetapi kami menghargainya.
Biar pun tidak mensyaratkan guru berkelulusan sarjana (master), kita tetap berusaha agar para guru mempunyai asas pemikiran reflektif bermetodologi, agar apa-apa masalah wujud di dalam kelas, cikgu akan memikirkan penyelesaiannya dengan asas ilmu pendidikan.
Biar pun menggunakan kurikulum IGCSE, KMSS berusaha memperbaiki cara mengajar dan belajar, daripada teacher-centered kepada student-centered merangkumi beberapa jenis pembelajaran seperti pembelajaran aktif (active learning), pembelajaran berinkuiri (inquiry learning) dan pembelajaran kontekstual (contextual learning). Ia selari dengan sasaran pendidikan Finland yang mahu pembelajaran para pelajar bersifat organik dan bergerak ke arah deep learning.
KMSS tidak membuat ranking dengan membandingkan seorang pelajar dengan pelajar yang lain. Sebaliknya KMSS berusaha meningkatkan penggunakaan summative assessment yang lebih berkualiti pada menerangkan perkembangan pelajar dengan membandingkan pencapaian beliau pada satu-satu masa dengan pencapaian sebelumnya.
Biar pun masih beroperasi di rumah kedai dan berdikari sehabis baik dari segi kewangan, KMSS masih komited mensasarkan perkembangan prasarana dan infrastrukturnya kepada membina sebuah kampus mithali, semoga diizinkan Allah realisasi ini tercapai.
KMSS melihat pendidikan sebagai hak asasi manusia dan bukan kelebihan, jauh sekali kemewahan. Biar pun pelajar dikenakan yuran, KMSS melalui Yayasan Pendidikan Khalifah sentiasa berusaha mendapatkan dana dengan pelbagai cara untuk membiayai pelajar yang tidak berkemampuan untuk terus belajar di KMSS.
KMSS menekankan kepentingan elemen constructivism di dalam pembelajaran yakni ‘learning by doing‘ di semester pendek, dan ia selari dengan agenda Finland memperkenalkan phenomenon based learning yang buat masa ini adalah dengan beberapa jam khusus dalam seminggu.
Sistem pendidikan bukanlah sesuatu yang boleh ditiru-tiru. Biar pun Qatar dan Arab Saudi mempunyai Finnish International School, ia tetap menerima pengubah suaian agar kena dengan konteks tempatan. Pembelajaran saya di Finland setakat beberapa bulan ini membantu saya memahami sedikit demi sedikit apa sebenarnya yang dikatakan sebagai sistem pendidikan Finland, dan apakah sisi pro dan kontranya.
Jika ada sekolah di Malaysia yang mendakwa ia mengamalkan sistem pendidikan Finland, saya meraguinya. Jika ada yang mendakwa KMSS mengamalkan sistem pendidikan Finland, saya menafikannya. Malah jika ada yang berkata bahawa sistem pendidikan Finland adalah penyelesaian masalah sistem pendidikan Malaysia, saya turut menolaknya.
Pembelajaran saya di Finland bukan suka-suka.
Saya berusaha untuk belajar sesuatu yang berguna, untuk manfaat KMSS dan mudah-mudahan masyarakat seluruhnya.
Program sarjana saya pada masa ini adalah berkaitan dengan sains pembelajaran (2/3) dan bagaimana teknologi boleh membantu menjayakan pembelajaran (1/3). Kepakaran yang disasarkan di hujung program ialah graduan memahami aspek pembelajaran berkaitan kognitif, metakognitif, emosi, sosial, motivasi, kelakuan manusia dan reaksinya terhadap persekitaran, termasuk komputer, implikasinya kepada rekabentuk kurikulum serta aktiviti pembelajaran, dan seterusnya bagaimanakah masalah-masalah pembelajaran atau prospek-prospek pembelajaran boleh dibantu dan disokong oleh teknologi.
Ada banyak lagi program sarjana lain berkaitan pendidikan di Finland dan banyak di antaranya bersesuaian dengan penyataan masalah pendidikan di negara kita. Jika ada yang berminat untuk menyambung pelajaran di Finland dalam bidang pendidikan, ia mestilah berasaskan kepada penyataan masalah yang jelas.
Bukan terikut-ikut, jauh sekali kerana salji dan aurora. Cuaca ekstrim di sini akan mengazab anda hingga ke tulang sumsum.
Sepanjang 2016, semenjak permohonan menyambung pembelajaran di Finland dibuat pada Disember 2015, saya tidak membabitkan diri di dalam pentadbiran sekolah, hanya fokus kepada aspek kurikulum dan latihan perguruan. Ketiadaan sementara saya di KMSS setakat ini tidak menjejaskan pentadbiran KMSS kerana saya sememangnya tidak terbabit dengan aspek pentadbiran. Apa yang cuba diusahakan ialah pembangunan diri para guru (professional development) terus berlangsung, dengan komunikasi berterusan saya bersama mereka walaupun dijarakkan oleh sempadan geografi dan masa.
Kita perlu sentiasa menjauhi rekabentuk sistem termasuk pentadbiran yang berasaskan individu kerana ia tidak sihat dan bukan sunnah di dalam Islam. Hatta kewafatan Rasulullah sallallahu ‘alayhi wa sallam pun tidak menjejaskan kelangsungan Deen Allah ini.
Pandanglah KMSS sebagai satu bentuk ‘kritikan membina’ terhadap sistem pendidikan semasa yang dilakukan bukan dalam bentuk cakap kosong, gosip, salah menyalahkan, tetapi berusaha menyediakan satu model penambah baikan. Ia tidak mempunyai tujuan lain kecuali mengembalikan manfaatnya kepada masyarakat, dan mendapat keredhaan Allah.
Previous Mustahil Kita Tiada Pilihan
Next Pemansuhan UPSR Perlu Menjadi Natijah Perubahan Paradigma Pendidikan
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
19/01/2017 at 10:48 AM
Apakah bahasa pengantar di KMS?
28/01/2017 at 12:03 PM
Bahasa pengantar sekolah adalah English. Tetapi untuk kelas foundation (Tingkatan 1 dan 2), perlaksanaannya berperingkat kerana keutamaan adalah kefahaman dan kemampuan berfikir.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved